Vilko Panac
Vilko Panac (Petrinja, 23. 9. 1895 - Zagreb, 19. 3. 1975), jugoslavenski liječnik-oftamolog.

Biografija 
Dr. Vilko Panac je rođen 23. 9. 1895 godine u Petrinji. Osnovno školovanje je završio u rodnom gradu, a gimnaziju je pohađao u Karlovcu, te nastavio i završio u Zagrebu 1914 godine. Medicinu je počeo studirati u austrijskom Innsbrucku za vrijeme Austro-Ugarske monarhije. Studij je prekinuo zbog sudjelovanja u Prvom svjetskom ratu u redovima Austro-ugarske vojske. Nakon rata je nastavio studij i završio ga na Medicinskom fakultetu Sveučilišta u Zagrebu 1924 godine. Nakon tri godine rada na očnom odjelu Bolnice milosrdnih sestara u Zagrebu priznat mu je status specijalista. U istoj bolnici je od 1940 do 1945 obavljao dužnost šefa očnog odijela. Dr. Vilko Panac je tokom Drugog svjetskog rata na teritoriju marionetske Nezavisne Države Hrvatske (NDH) spašavao tj. skrivao jugoslavenske Židove. Tako je među poznatim Židovima spasio život svome šogoru Viktoru Bernfestu i ocu Lee Deutsch, Stjepanu Deutschu.  Nakon sloma NDH vlasti FNR Jugoslavije su ga premijestile u Prelog, gdje je radio na suzbijanju trahoma u tamošnjoj bolnici. 1949 bio je imenovan za šefa Očnog odijela bolnice Josip Kajfeš (danas Klinička bolnica Sveti Duh) u Zagrebu i tu je dužnost obavljao do penzionisanja 1959 godine. Bio je stalni i aktivni član Oftamološke sekcije Zbora liječnika SR Hrvatske (ZLH). Jedan je od utemeljitelja pjevačkog zbora pri ZLH-u, te jedno vrijeme i njegov dirigent. Kao vrstan pijanist imao je priličan broj javnih nastupa. Dr. Vilko Panac se ubraja među poznatije jugoslavenske oftamologe. Preminuo je u Zagrebu 19. 3. 1975 godine.

Reference

Literatura 
 

Biografije, Petrinja
Jugoslavenski liječnici
Jugoslavenski pijanisti
Sahranjeni na groblju Mirogoj u Zagrebu
Diplomanti Medicinskog fakulteta Sveučilišta u Zagrebu